Kaksosten yhteys on todellinen.
Identtiset kaksoset alkavat kokonaisuudesta.
Sitten ne jakautuvat.
Heistä tulee kaksi ihmistä.
Kun hänelle kävi niin, tuntui kuin olisin menettänyt puolet itsestäni.
Se on poissa.
USA:N VANKILOISSA ON YLI 135 000 TUOMITTUA MURHAAJAA
YKSI NELJÄSTÄ VANGISTA USA:SSA OLI VALTION HUOSTASSA LAPSINA
TÄMÄ ON VANKI #1113010:N TARINA
On kamalaa, kun tuntuu siltä,
ettei kukaan ole tukena.
Kukaan ei ota vastaan.
Minulle täydellisessä kodissa olisi ollut -
joku, joka olisi rakastanut minua ja huolehtinut minusta.
Minulla olisi ollut perhe.
NETFLIX-SARJA
PERHEPIIRI
MISSOURIN VANKEINHOITOLAITOS
JEFFERSON CITYN VANKEINHOITOLAITOS
Onko kaikki hyvin? Selvä.
VUONNA 2010 ANTHONY STANDIFER AMPUI 69-VUOTIAAN BEVERLY CROWLIN KUOLIAAKSI
Olen Anthony Standifer.
Olen ollut vankilassa vuodesta 2010 -
toisen asteen murhasta ja ensimmäisen asteen ryöstöstä.
STANDIFER SYNTYI VUONNA 1985 KANSAS CITYSSÄ, MISSOURISSA
Lapsuuteni oli…
Se ei ollut tyypillinen.
Äiti oli huumeiden orja -
niin kauan kuin muistan.
Vaikka tiesin, kuka isäni oli,
hän ei tunnustanut minua pojakseen.
Näin häntä joskus,
mutta hän kohteli minua -
kuin vierasta.
Vaikka äiti käytti huumeita,
hän oli tosi rakastava.
Koin hänen kanssaan elämäni parhaita asioita.
Teimme matkoja toisiin osavaltioihin -
ja kalastelimme järvellä.
Minulla on hyviä muistoja hänen kanssaan.
Mutta…
Hän tuli ja meni. Näin häntä parina päivänä -
ja sitten en pariin viikkoon.
STANDIFER ELI VARHAISLAPSUUTENSA ERI PERHEENJÄSENTEN LUONA
HÄN PÄÄTYI OSAVALTION HUOSTAAN 11-VUOTIAANA
Jouduin sijaiskotiin,
koska elin tätini luona,
joka ei uskonut pärjäävänsä kanssani.
Hän laittoi kaikki tavarani roskapussiin,
vei minut lastensuojeluun ja jätti minut osavaltion huostaan.
Olin vain lapsi,
kun minut heitettiin -
ulos perheestä.
Se tuntui siltä kuin minua ei olisi rakastettu.
Se oli yksi elämäni pahimmista ajoista.
13-VUOTIAANA STANDIFER PALASI ÄITINSÄ LUO
Hän oli päässyt eroon huumeista.
Hän oli mennyt naimisiin,
ja uskoin, että saisimme olla yhdessä -
ja olla viimeinkin perhe.
Mutta kun palasin Kansas Cityyn,
ongelmat alkoivat.
Hänen miehellään oli silloin poika. Tämä oli 16-vuotias -
ja oli ollut jengissä.
Minulla oli myös -
velipuoli äitini kautta. Hänkin oli ollut jengissä.
He olivat roolimallejani.
Minulla ei ollut silloin roolimalleja.
Arvostin kaikkea, mitä he tekivät.
Jos he myivät huumeita, halusin tehdä samoin.
Jos he ryöstelivät,
halusin myös tehdä niin.
14-VUOTIAASTA ALKAEN STANDIFER OLI -
ERI NUORISOLAITOKSISSA JENGIRIKOKSISTA
Olin McEwanin poikakoulussa.
Se oli nuorisovankila.
Ja…
Minut käskettiin toimistoon.
Nainen antoi puhelimen minulle.
Äitini soitti.
Hän kertoi,
että veljeni oli murhattu sinä yönä.
Niin.
Päästyäni nuorisovankilasta… Tuota…
Veljeni kuoltua -
en ollut enää sama ihminen.
Asenteeni muuttui.
En välittänyt mistään enkä kenestäkään.
Ja…
Asenteeni ja ajattelutapani muututtua -
minä tein,
mitä ikinä halusin seurauksista välittämättä.
En välittänyt enää.
VUONNA 2010 25-VUOTIAS STANDIFER ASUI TYTTÖYSTÄVÄNSÄ KANSSA
Se ei toiminut.
Hän ei käynyt töissä, joten tarvitsimme epätoivoisesti rahaa.
Olin ulkona yhtenä iltana.
Sain puhelun mieheltä,
jonka kanssa olin aiemmin tehnyt ryöstöjä.
Hän oli Jay Nicks.
Hän soitti minulle ja kysyi,
halusinko ryöstää huumekauppiaan.
Kysyin, paljostako oli kyse. Hän vastasi: "80 000 dollarista."
Miehellä oli myös -
yli 22 kiloa marijuanaa.
Minä suostuin.
Lopetin puhelun -
ja soitin tutulleni, DJ:lle.
Minä ja DJ -
ajoimme tapaamaan Jay Nicksiä.
Hän antoi minulle lapun, jossa oli kolme osoitetta.
Hän kertoi, miltä talo näytti,
ja sanoi tyypin ajavan oranssilla Dodge Magnumilla,
jossa oli 24 tuuman pyörät.
Sen tunnistaisi helposti.
Sanoin ymmärtäväni. Hän antoi minulle aseen.
Ajelimme naapurustossa.
Emme löytäneet osoitteita -
emmekä oranssia Dodge Magnumia.
Nousin autosta -
ja aloin kävellä.
Löysin sen talon.
Soitin Jay Nicksille ja sanoin löytäneeni talon,
mutta sen edessä ei ollut Dodge Magnumia.
Kysyin, oliko heillä muita autoja.
Hän nimesi auton,
joka oli talon pihatiellä.
Minä ja DJ menimme etupihalle -
ja potkaisimme oven sisään.
Tehtyämme sen -
huone oli pilkkopimeä.
Mutta näin jonkun.
DJ tarttui häneen ja heitti hänet lattialle.
Laitoin lampun päälle -
ja näin naisen.
Nähtyäni, että hän oli vanhus,
tiesin heti, että talo oli väärä.
Tartuin aseeseen ja seisoin hänen yllään.
Käskin DJ:n tutkia talon ja sanoin, että olimme ehkä erehtyneet.
Hän palasi ja sanoi, ettei löytänyt mitään.
Joten…
Mietin sitä, että olin vasta päässyt ehdonalaisesta.
En halunnut palata vankilaan.
Hän oli nähnyt naamani.
Siksi päätin -
tappaa hänet.
Seisoin hänen yllään -
ja vedin liipaisimesta.
Kerran.
Ja…
Kysyn itseltäni,
miksi tein niin.
Ja…
En ikinä keksi vastausta, jossa olisi järkeä.
STANDIFERIN AMPUMA NAINEN OLI ELÄKÖITYNYT POLIISIVIRKAILIJA BEVERLY CROWL
BEVERLY JÄTTI JÄLKEENSÄ KOLMISUKUPOLVISEN PERHEEN
Hei.
Miten voit? -Hyvin. Entä sinä?
Tehdään näillä leivitettyjä pihvejä.
Tässä. -Selvä.
Ovatko ne yhä kuumia, Sharon?
Toit ruoat. Istu ja rentoudu.
Näyttää hyvältä. -Totta.
Olimme hyvin läheinen perhe.
Teimme kaiken yhdessä.
Minua yritetään lihottaa töissä.
Meillä ei ollut kaikkea -
mutta meillä oli kaikki tarpeellinen.
En olisi voinut toivoa parempaa.
Haluatko salaattia?
Haluatko vähän?
Olen Dana Crowl.
Beverly on äitini.
Lapsuudessani perheeseeni kuuluivat -
minä, veljeni, siskoni ja äitini.
Vanhempamme olivat eronneet. Emme nähneet isää -
niin paljon kuin halusimme.
Äiti oli tukenamme. Hän teki kaikkensa puolestamme.
Äiti oli hyvin huolehtiva.
Hän halaili varmaan enemmän kuin kukaan.
Hän piti kädestä. -Hän koski aina. Jos istui siinä, hän…
"Kultaseni." -Sinä teet samoin.
Teet ihan samalla tavalla.
Hänestä emme ikinä olleet vaivaksi.
On tärkeää, että lapsilla on haluttu olo ja että heidän kanssaan haluaa olla.
Hän liittyi poliisiin vuonna 1976.
Hän oli Independencen poliisissa.
Hän oli arkistonhoitaja.
Hän auttoi poliiseja raporttien teossa -
ja kuuli kaikesta pahasta.
Emme saaneet tehdä mitään,
koska hän ei antanut lastensa aiheuttaa ongelmia.
Kuulin äidin kohtalosta perjantaina 19. maaliskuuta.
Olin valmistautumassa töihin.
TERVETULOA
Lankoni Steve soitti minulle -
ja sanoi jutelleensa Barbara-tädin kanssa.
"Hän pyysi minua käymään äitisi luona.
Siellä on jotain vinossa."
Käännyin hänen kotikadulleen ja näin, että verkko-ovi oli auki.
Kurkistin sisälle.
En edes mennyt olohuoneeseen.
Näin hänen makaavan siinä.
Vetäydyin ja suljin oven.
Soitin hätänumeroon.
Alle kahden minuutin päästä -
poliisit tulivat.
Äidin menettämisen vaikutus perheeseeni on ollut mittaamaton.
Se on niin suuri, etten osaa selittää sitä.
Hän oli kuin oppaani.
Tervehdin häntä aina, kun ajan hautausmaan ohi.
Toivotan joka aamu hyvää huomenta.
En tykkää sanoa hirviö mutta sanon nyt.
Hän on minusta hirviö.
Ihanteellisessa maailmassa hän kuolee telkien taakse.
Jos tietäisin, miksi hän veti liipaisimesta, ehkä ymmärtäisin paremmin -
ja voisin antaa hänelle anteeksi.
En ikinä ymmärrä hänen ajattelutapaansa.
En kasvanut siinä maailmassa.
Hänen maailmassaan asiat varmaan olivat niin.
Osa minusta säälii häntä, koska hän eli sillä tavalla,
mutta ihmisen ei tarvitse olla ympäristönsä tuote.
Voi valita toisin.
Hän ei tehnyt niin.
Hän olisi voinut -
elää toisin.
12 PÄIVÄÄ AMPUMISEN JÄLKEEN STANDIFER PIDÄTETTIIN
TOUKOKUUSSA 2011 HÄNET TUOMITTIIN MURHASTA 60 VUODEN VANKEUTEEN
Mennään.
Kerro pojille terveisiä.
Olen Anthony Standiferin täti, Susan Thompson.
Tule tänne, Diamond.
Sano hei.
Anthony kasvoi keskustan vieressä -
keskellä gettoa.
Alue oli rankkaa.
Anthonyn isä oli hyvin kontrolloiva.
Hän oli tosi ilkeä -
ja haukkui häntä ja hänen äitiään.
"Olet surkea. Äitisi on surkea."
Hän kiusasi Anthonya paljon.
Se vaikutti häneen kovasti.
Hän oli kokenut väkivaltaa kotona.
Ja huumeita.
Anthonyn isä lähti kotoa,
kun tämä oli vain kolme-neljävuotias.
Siitä alkoi alamäki.
Anthonyn äiti antoi huumekauppiaiden käyttää taloaan.
Talossa kävi jengiläisiä.
Hän oli kaduilla, käytti huumeita ja oli missä sattui.
Hän oli kaikkialla. Häntä ei saanut kiinni.
Se oli huono tilanne.
Äitini otti Anthonyn kotiinsa.
Sitä kesti pari kuukautta.
Äitini -
muutti pois kaupungista, ja Anthony jäi minulle.
Minulla oli kuusi omaa lasta.
Pojallani oli cp-vamma. Hän ei voinut kävellä tai puhua.
En voinut omistautua -
pikku Anthonylle ja huolehtia hänestä. Hän tarvitsi jonkun täyden huomion.
Hän oli nähnyt liikaa.
En halunnut sitä sontaa omien lasteni elämään.
HÄNEN
Päätin, etten voinut huolehtia hänestä,
ja vein hänet nuoriso-oikeuteen.
Kerroin heille hänestä,
siskoni huumeriippuvuudesta ja siitä, että halusin oikeuden päätöksen.
Halusin, että he tekisivät päätöksen,
pakottaisivat hänen äitinsä selviämään -
ja toisivat hänet ja hänen poikansa takaisin yhteen.
Niin ei käynyt. Hän ei vastannut oikeudelle.
Pikku Anthony joutui sijaiskotiin.
Ja…
Häntä käytettiin siellä seksuaalisesti hyväksi.
Sydämeni särkyy,
koska omat tekoni johtivat siihen.
Jos en olisi jättänyt häntä valtion huostaan,
hän olisi varmaan erilainen nuori mies,
koska se sekoitti hänen päänsä entistä pahemmin.
Hän alkoi viettää aikaa vanhempien poikien kanssa kadulla.
Se oli hänelle adrenaliinihyöky.
Häneen oli helppo vaikuttaa. Hän oli herkkäuskoinen.
Hän halusi kuulua joukkoon.
He saivat hänet tuntemaan olonsa rakastetuksi toisin kuin me.
On helppoa nähdä, miksi hän suostui kaikkeen.
Hän ei tuntenut niin kanssamme.
Jo lapsesta asti -
häntä pidettiin pahana.
Kun hänen isästään tiedettiin, häntä pidettiin pahana.
Kun hänen äitinsä riippuvuudesta tiedettiin,
häntä pidettiin pahana.
Ja niin edelleen.
Ja mietimme syytä.
Miten joku kasvaa aikuiseksi ja tekee tällaista? No hitto…
Pitää katsoa kokonaiskuvaa.
Pitää kysyä itseltään, auttoiko häntä itse.
Mitä itse teki?
Ei mitään.
En halunnut olla tekemisissä hänen kanssaan, koska suutuin -
enkä ymmärtänyt asiaa.
Nyt olen edessänne -
ja ymmärrän,
että kyse on meistä kaikista.
Me petimme hänet.
Me petimme hänet -
yhdessä. Hän ei ollut kuka tahansa.
Hänen isänsä ja äitinsä…
Me perheenä petimme hänet.
Tajuatteko?
13-VUOTIAANA STANDIFER LIITTYI KANSAS CITYN CRIPS-JENGIIN
Jengit antavat lohtua.
Ne antavat perheen, jota ei ole.
Heistä tulee veljiä.
Joistakin tulee isähahmoja.
He opettavat tekemään asiat oikein.
Mutta olemme tyhmiä. Siksi liityimme jengiin.
Olen Valentino Barraza.
Olen tuntenut Anthony Standiferin -
jo 14 - 15-vuotiaasta.
Olemme yhä -
ystäviä.
Olemme varmaan loppuun asti.
CRIPSIN JÄSEN VALENTINO BARRAZA KÄRSII 50 VUODEN TUOMIOTA
ERI MURHASTA
Anthony oli jengiläisenä -
luonteeltaan -
tosi hullu.
Hän oli -
aina valmis -
ryöstämään jonkun tai varastamaan autoja.
Hän ei ole ikinä pelännyt mitään.
Oli sama, mitä se oli.
Jos menimme taloon, jossa kaikilla oli aseet,
hän meni ensimmäisenä sisälle.
Hän oli täysin hullu.
Tosi hullu. Epävakaa.
Minulla on paha mieli tapahtuneesta.
Surunvalitteluni koko heidän perheelleen.
Kun tekee rikoksen, kuten murron,
joskus ihmiset eivät halua lähteä.
Ei saa olla todisteita -
eikä todistajia.
Kun käydään sotaa,
uhreja tulee joka tapauksessa.
He voivat olla vihollisia -
tai pelkkiä sivullisia.
Tämä rikos oli todella kauhea.
Se rouva teloitettiin kotonaan.
Olen Michael Johann,
eläköitynyt rikospoliisi Independencen poliisista, Missourista.
Johdin Beverly Crowlin murhan tutkimuksia.
On emotionaalista palata tänne 11 vuoden jälkeen.
Ei ollut syytä tappaa häntä.
Halusin napata syylliset,
koska jos voi potkaista oven sisään yöllä -
ja tappaa puolustuskyvyttömän naisen, kuka on seuraava?
STANDIFER PIDÄTETTIIN ERÄÄN JENGINSÄ JÄSENEN NIMETTYÄ HÄNET
Selvä.
Anthony, muistatko minut ja rikospoliisi Ken Forresterin?
Olen Mike. Haluan toistaa…
HUHTIKUUN 1. 2010
Luin sinulle oikeutesi aiemmin. Allekirjoitit ne. Muistatko ne yhä?
Sinulla on yhä kaikki ne oikeudet.
Tärkeintä on tämä…
Tärkeintä on, että olet pahassa pulassa.
En tiedä miten. Ne ihmiset syyttävät minua jostakin…
Tiedätkö mitä? Sinä…
Anthony valehteli ja kielsi kaiken.
Missä todisteet ovat? -Niitä on kotonasikin.
Emme käy läpi kaikkia todisteita.
Murhastako?
Murhastako? En uskonutkaan.
En murhannut ketään. -Murhasitpas.
Murhasit. -Olen teistä jo syyllinen.
Häntä oli vaikeaa kuulustella.
Miksi olisin tappanut hänet?
Sano, ettet ollut siellä sinä iltana.
Missä? -Missä se nainen tapettiin.
Sano, ettet ollut. -En ollut siellä.
Tuo on paskapuhetta.
Hän on ollut vankilassa useasti ja tuntee kuviot.
Emotionaalinen taktiikka ei toimi häneen,
koska hän ei sääli uhriaan.
Kerroimme hänelle tosiasioita, joista selvisi,
että pystyimme todistamaan hänen murhanneen Beverly Crowlin.
Kyse ei ole…
Selvä… -Kyse ei ole…
Miten voin todistaa, että annan teille sanani miehenä?
Miten voin? En tunnusta mitään paska…
Anthony, sinä kyselet.
Myöhemmin kuulustelussa hän pyysi saada nähdä tyttöystävänsä.
Sanoimme, että se voidaan järjestää.
Tyttöystävä oli tunnustanut Anthonyn tehneen murhan.
Käytimme sitä neuvotteluaseena.
Sanoimme, ettei hän saisi nähdä tyttöä puhumatta.
"Kerro jotain Beverly Crowlin murhasta,
niin saat nähdä hänet."
Silloin hän rentoutui vähän -
ja alkoi kertoa yksityiskohtia tekemästään murhasta.
Kuka tutki talon? -Minä.
Mitä sitten tapahtui?
Tiesin, että talo oli väärä.
Epäilemättä.
Ammuitko hänet?
Kyllä vai ei?
-Kyllä.
Minusta Anthony Standifer -
on kylmäverinen ja psykopaattinen murhaaja.
Hän teloitti Beverlyn.
Teloitettuaan hänet -
hän palasi autoon tovereineen ja sanoi saaneensa uuden merkin vyöhönsä.
On hyvin mahdollista, että hän on tappanut aiemminkin.
Kun vanhenemme,
tiedättekö, mistä saamme iloa?
HAMPURILAISIA JA CHILIÄ
Veljen- ja siskontyttöjemme, lastenlastemme ja lastemme näkemisestä.
Heidän lastensa ja lastenlastensa kanssa nauramisesta.
Se on suurinta iloa maailmassa.
Kun veljenpoikani Anthony murhasi sen naisen,
hän varasti sen häneltä.
Anthony halusi elää -
sellaista elämää.
Jos elää sillä tavalla,
se aiheuttaa sellaista.
Väkivalta synnyttää väkivaltaa. Se on yksinkertaista.
Se ei ole monimutkaista.
Useita vuosia veljensä murhan jälkeen,
jonka teki tämän ystävä pilvessä,
Anthony meni taloon eikä löytänyt huumekauppiasta -
vaan vanhan naisen ja murhasi tämän.
Murhat aiheuttavat murhia.
Se elämäntyyli toistaa itseään.
PIHVIVOILEIPÄ JUUSTONAKKISÄMPYLÄ
Toivottomuus, epätoivo -
ja köyhyys…
Ryhmä tai organisaatio viestii:
"Joukossamme on sinulle paikka.
Voit kohota järjestössä."
Mitä väkivaltaisempi on,
sitä nopeammin arvo nousee.
Ihmisten ampumisessa ja murhaamisessa ei ole mitään hienoa.
Eikä lasten pelottelemisessa.
Jengiläisenä olo ei ole kuin bussikuskin ammatti.
Se ei ole turvallista.
Näen videoita, joissa sitä ihannoidaan.
"Mulla on auto. Mä alan huumediileriksi.
Mulla on huoria ja horoja.
Mä käyn bileissä ja mä aion…"
Hyvä on.
Varmaan.
Hän tekee sen kaiken.
Varmaan. Onnea matkaan vain.
KÄTKETYT ASEET ON KIELLETTY
Rakastan veljenpoikaani.
Rakastan häntä nyt.
Mikään ei estä minua rakastamasta häntä.
En pidä hänen hullusta isästään.
En pidä hänen hullusta äidistään enkä muista hulluista hänen elämässään.
Minä rakastan häntä ja tulen aina rakastamaan.
Mutta hänen tekonsa on kauhea ja anteeksiantamaton.
Piste.
TERVETULOA INDEPENDENCEEN
Kun hän teki valintansa, se ei vaikuttanut vain Beverlyyn.
Se vaikutti hänen perheeseensä,
Anthonyyn,
tämän perheeseen -
ja ystäviin.
Sen vaikutukset ulottuvat laajalle.
Olen Barbara Lou Draper.
Beverly Sue Crowl oli kaksossisareni.
Olin häntä 10 minuuttia vanhempi.
Lapsina -
olimme aina yhdessä.
Kun näki yhden, näki toisenkin.
Ihmiset eivät tienneet, kumpi meistä oli kumpi.
Kun tulimme vanhemmiksi ja aloimme tapailla poikia,
vaihdoimme paikkaa.
Voi poikia.
Se oli hauskaa.
Olimme tyypillisiä nuoria.
Olimme läheisiä.
Olemme aina asuneet täällä.
Olen asunut täällä useita vuosia.
Sitten vastapäinen talo tuli myyntiin,
ja hän osti sen.
Hän muutti sinne.
Katsoin ulos ikkunasta,
ja hän touhusi pihalla.
Puhuimme joka päivä.
Hän soitti ja pyysi minut illalliselle.
"Tule pian."
Niin kävi sinä iltana.
Kävin siellä. Hän kutsui minut syömään, ja menin.
Söimme illallista ja katsoimme televisiota.
Keittiötasolla oli kaksi banaania.
Ne olivat tummuneita.
Hän aikoi tehdä banaanileipää.
Hän saattoi minut kotiin.
Vilkutimme toisillemme etuovella. Näin hänet viimeisen kerran.
Ajatukseni tekijästä eivät ole kovin hyviä.
En ajattele häntä.
Ymmärrän, että hän on ihminen kuten me muutkin,
mutta se ei oikeuta hänen tekoaan.
Hänen ei ollut pakko tehdä sitä.
Meidät kasvatettiin arvojen pohjalta,
jotka siirtyvät tuleville sukupolville.
Tai ainakin niiden pitäisi,
koska äiti ja isä ovat vanhempia -
ja viisaampia. He ovat kokeneempia.
Nuorempien pitää kuunnella heitä.
Se on lapsille eduksi.
Kaikki riippuu kasvatuksesta.
Huumeet ovat tuhonneet elämäni.
Ne olivat pelkkä pakokeino.
Eivät muuta.
Pakenin elämäni kaaosta ja paineita.
Vastuu on yksin minun.
Olen Cassandra Jenny Reed ja olen Anthonyn äiti.
Minun ja Anthonyn suhde oli ihana.
Saimme toisemme nauramaan.
Kun en päässyt ylös sängystä, viisivuotias Anthony -
toi minulle aamiaista sänkyyn.
Hän laittoi hellan eteen tuolin -
ja teki munakokkelia.
Hän haki ulkoa pieniä keltaisia päivänkakkaroita,
laittoi ne tarjottimelle -
ja toi sen…
Hän oli tosi huomaavainen.
"Äiti, sinä selviät kyllä. Tässä, sinun pitää syödä."
Hän on aina ollut uskomaton minua kohtaan.
Menetin paljon aikaa Anthonyn kanssa,
koska minun…
Minun piti päästä pois täältä.
Joten…
En voinut ottaa häntä mukaani.
Voin sanoa,
että jos en olisi hylännyt häntä -
ja jättänyt häntä perheeni huostaan…
He sanoivat häntä aina pahaksi.
Hän tietää, etten ikinä sanonut niin.
Tiedäthän?
Se varmaan liittyy siihen syvällä hänen sisimmässään.
Lopetetaan. En pysty tähän enää.
En ole perheelleni katkera -
heidän virheidensä takia kasvattaessaan minua.
Minä…
He eivät varmaan vain osanneet sitä.
KOLME KUUKAUTTA ENSIMMÄISEN HAASTATTELUN JÄLKEEN
ANTHONY STANDIFER SUOSTUI VASTAAMAAN LISÄKYSYMYKSIIN
En halua syyttää vain kasvatustani.
Se ehdottomasti vaikutti siihen, mutta minun täytyy ottaa vastuu,
koska olin rikoksen tehdessäni 25-vuotias.
Osasin erottaa oikean väärästä ja tiesin, että tekoni oli väärin.
Sain valita enkä tehnyt oikein.
Miten voin viedä toisen hengen perusteettomasti,
järjettömästi ja ilman syytä enkä katua sitä?
Minä tapoin ihmisen -
vain siksi, koska hän näki kasvoni. Se on naurettavaa.
Ja minä…
En ymmärrä sitä,
ja anteeksi sanani, mutta mikä helvetti minua vaivasi?
Tein sen päätöksen.
Se on kuvottavaa.
Pyydän vilpittömästi anteeksi.
Toivon joka päivä, että voisin palata sinne ja tehdä toisin.
STANDIFER VOI PÄÄSTÄ EHDONALAISEEN VUONNA 2055
HÄN ON SILLOIN 70-VUOTIAS
Minusta Anthony Standifer -
on kylmäverinen ja psykopaattinen murhaaja.
Hän teloitti Beverlyn.
Teloitettuaan hänet -
hän palasi autoon tovereineen ja sanoi saaneensa -
uuden merkin vyöhönsä.
On hyvin mahdollista, että hän on tappanut aiemminkin.
En ollut tappanut ketään aiemmin.
Jos se olisi totta, minut olisi tuomittu toisesta murhasta.
Se on vain tapa luoda käsitys -
ja luokitella minut.
Kaikki tapausta tutkineet poliisit -
tunsivat sen naisen, koska hän oli ollut siellä töissä.
Hän oli heistä kuin äiti.
Sen takia sen poliisin tunteet ovat niin vahvat.
En voi muuttaa mielipiteitä.
Voin muuttaa käytöstäni -
olemalla -
hyvä ihminen.
Mutta miten täällä voi tietää,
että olen muuttunut hyväksi ihmiseksi?
Mistä tietää, että olen muuttunut?
Voin istua täällä ja sanoa niin,
mutta sitä ei tiedä, ennen kuin vapaudun.
Sitten minusta tulee tuottelias kansalainen.
Minun pitää tehdä oikein joka päivä -
ja tietää, että se riittää.
Asun täällä. Elämäni on täällä.
Huitaisin veitsellä hänen olkansa yli suoraan hänen kaulaansa.
Olin kauhuissani. Olin tappanut jonkun.
Pelottavinta on tietää, että oma elämä -
on jonkun toisen käsissä.
Kasvoni pysyvät kasassa metallilaattojen ansiosta.
Olen hyvin vaarallinen mies.
En sanonut tappaneeni niitä ihmisiä vaan että he kuolivat takiani.
Olen kuka olen.
Pelkkä tappaja.
Tekstitys: Petri Nauha